[bookmark: _Hlk190243715]Opis poslova i podaci o plaći
Vježbenik za osposobljavanje na radno mjesto višeg stručnog suradnika 
za investicije i održavanje komunalne infrastrukture


Potrebno stručno znanje:
- sveučilišni diplomski studij ili sveučilišni integrirani prijediplomski studij i diplomski
studij ili stručni diplomski studij tehničke ili društvene struke.


Opis poslova:
	- Vodi predmete, evidencije i dokumentaciju vezano uz postupak najma stanova i upravljanja zgradama u gradskom vlasništvu, obavlja poslove vezane na zaštićena kulturna dobra.

	- Sudjeluje u pripremi investicija za objekte u vlasništvu Grada Bakra.

	- Izrađuje prijedloge prati njihovu realizaciju i izrađuje izvješća za poslove civilne zaštite, vatrogastva i
gospodarenja otpadom.

	- Vodi tehničku arhivu odjela.

	- Sudjeluje u pripremi i izradi tehničke dokumentacije za redovno i izvanredno održavanje objekata u vlasništvu Grada Bakra.

	- Priprema tehničku dokumentaciju u postupcima javne nabave.

	- Priprema i prati radove na održavanju komunalne infrastrukture.

	- Surađuje kod izgradnje objekata u vlasništvu Grada Bakra.

	- Surađuje kod izrade prijedloga odluka i drugih akata iz područja komunalnog gospodarstva.

	- Prati izvršenje usluga prijevoza putnika na području Grada i sudjeluje u izmjenama voznog reda.

	- Obavlja druge poslove po nalogu pročelnika.




Podaci o plaći radnog mjesta:
Plaću čini umnožak koeficijenta složenosti poslova za radno mjesto Vježbenika za osposobljavanje na radno mjesto višeg stručnog suradnika za investicije i održavanje komunalne infrastrukture u Upravnom odjelu za urbanizam, komunalni sustav i ekologiju Grada Bakra, određenog Odlukom o koeficijentima za obračun plaće službenika i namještenika Grada Bakra (Službene novine Grada Bakra 07/26) i osnovice za izračun plaća, a iznosi 2.092,64 € bruto (za vježbenika) koja se uvećava za 0,5% za svaku navršenu godinu radnog staža. 


KLASA: 112-01/26-01/9
URBROJ: 2170-2-04/4-26-12
Bakar, 03. srpnja 2026.
   

Povjerenstvo za provedbu natječaja





